**Gimnazijos veiklos tobulinimo plano veiklos, įgyvendintos**

**2022 m. gruodžio – 2023 vasario mėn.**

Trakų r. Lentvario „Versmės“ gimnazija nuo 2022 m. pradžios dalyvauja „Kokybės krepšelio“ projekte, kuris yra bendrai finansuojamas iš Europos Sąjungos struktūrinių fondų ir Trakų rajono savivaldybės lėšų.

Tęsiame savo įsipareigojimus tobulinti gimnazijos veiklą aktyviai mokydamiesi patys ir organizuodami įvairias ugdomąsias veiklas gimnazijos mokiniams.

2023 m. sausio 3 d. mokytojai dar kartą susitiko su su lektore Olivija Saraniene ir grupėse bei visi kartu nagrinėjo savo pamokų planus, mokėsi pritaikyti mokymų metu įgytas žinias. Sausio 4 d. įvyko dar vienas susitikimas su lektoriumi Andriumi Manzurovu, kuris supažindino mokytojus su SMART programos galimybėmis.

Šis laikotarpis buvo išskirtinis edukacinių išvykų ir pamokų netradicinėse erdvėse gausa. Gruodžio 7 dieną gimnazijos mokiniai vyko į spektaklį Lietuvos Akademiniame dramos teatre. Tai lietuvių literatūros programos tęsinys – K.Binkio drama “Atžalynas”. Gruodžio 9 d. gimnazijos mokiniai dalyvavo edukaciniame užsiėmime “Ekologinis iššūkis” pagal STEAM ugdymą. Užsiėmimas siejo savyje chemijos mokslą, meną ir kultūrą. Paskutinę 2022 mokslo metų dieną 1-4 klasių ir priešmokyklinės ugdymo grupės mokiniai dalyvavo edukaciniame renginyje „Naujametiniai nuotykiai sapnų šalyje“, kuris vyko Vilniaus senajame teatre. Sausio 27 d. 8 ir IG-IIIG klasių mokiniai lankėsi Neformaliojo vaikų švietimo daugiafunkciniame centre, esančiame Kauno VII forto teritorijoje, kur įsikūrusios tiksliųjų ir gamtos mokslų STEAM laboratorijos. Kiekviena klasė turėjo galimybę dalyvauti dviejose netradicinėse fizikos, biologijos ir matematikos pamokose. Pamokas vedė jaunieji mokslininkai, naudojantis STEAM metodais.

Netradicinį metematikos užsiėmimą mokiniams pačioje mokykloje pasiūlė dvi matematikos mokytojos Galina Kviatkovska ir Kateryna Vradii, išbandančios dviejų mokytojų darbo modelį šeštoje klasėje. Gruodžio 7 d. kartu su Pinigų muziejumi 6 klasės mokiniams buvo organizuota virtuali pamoka „Pinigai. Nuo kriauklelių iki kortelių“.

 Džiaugiamės po ligos sugrįžus istorijos mokytojui Artūrui Vasiliauskui, kuris nuo Naujųjų metų vėl veda neformalaus švietimo užsiėmimą 5-8 klasių mokiniams „ Aš savo mylimo krašto pilietis“.

Informaciją parengė

Projekto koordinatorė

Neringa Šakinienė

2023-02-28